“Madaniyat va sanʼat fidokori” koʻkrak nishonini taʼsis etish toʻgʻrisida
(resolution, 2024-01-16)

Oʻzbekiston Respublikasi Prezidentining “Oʻzbekiston Respublikasida milliy madaniyatni yanada rivojlantirish konsepsiyasini tasdiqlash toʻgʻrisida” 2018-yil 28-noyabrdagi PQ-4038-son qarori ijrosini taʼminlash, shuningdek, mamlakatimizda madaniyat va sanʼat sohasini rivojlantirish, oʻzbek milliy madaniyati va sanʼati nufuzini jahon miqyosida oshirish, yosh isteʼdod egalarining qobiliyati va salohiyatini roʻyobga chiqarish borasida fidokorona mehnat qilgan va yuqori natijalarga erishgan fuqarolarni ragʻbatlantirish maqsadida Vazirlar Mahkamasi qaror qiladi: 1. “Madaniyat va sanʼat fidokori” koʻkrak nishoni taʼsis etilsin. 2. Quyidagilar: “Madaniyat va sanʼat fidokori” koʻkrak nishoni toʻgʻrisida nizom 1-ilovaga muvofiq; “Madaniyat va sanʼat fidokori” koʻkrak nishoni va uning guvohnomasi tavsiflari 2 va 3-ilovalarga muvofiq; “Madaniyat va sanʼat fidokori” koʻkrak nishoniga taqdim etilgan nomzodlarni koʻrib chiqish boʻyicha ishchi guruh tarkibi 4-ilovaga muvofiq tasdiqlansin. 3. “Davlat belgisi” davlat-ishlab chiqarish birlashmasi Oʻzbekiston Respublikasi Madaniyat vazirligining buyurtmasiga binoan, “Madaniyat va sanʼat fidokori” koʻkrak nishoni va uning guvohnomasi tayyorlanishini belgilangan tartibda taʼminlasin. 4. “Madaniyat va sanʼat fidokori” koʻkrak nishonini va uning guvohnomasini tayyorlash hamda mukofotlanganlarni taqdirlash bilan bogʻliq xarajatlarning Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlari hisobidan qoplanishi inobatga olinsin. 5. Oʻzbekiston Respublikasi Madaniyat vazirligi boshqa manfaatdor vazirliklar va idoralar bilan birgalikda oʻzlari tomonidan qabul qilingan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi madaniyat vaziri B.S. Sayfullayev zimmasiga yuklansin. 1. Ushbu Nizom “Madaniyat va sanʼat fidokori” koʻkrak nishoni (keyingi oʻrinlarda koʻkrak nishoni deb ataladi) bilan taqdirlash tartibini belgilaydi. 2. Koʻkrak nishoni bilan mamlakatimizda madaniyat va sanʼat sohasini rivojlantirish, oʻzbek milliy madaniyati va sanʼati nufuzini jahon miqyosida oshirish, yosh isteʼdod egalarining qobiliyati va salohiyatini roʻyobga chiqarish borasida fidokorona mehnat qilgan va yuqori natijalarga erishgan fuqarolar taqdirlanadi. Koʻkrak nishoni bilan Oʻzbekiston Respublikasi fuqarosi boʻlmagan shaxslar ham taqdirlanishi mumkin. 3. Koʻkrak nishoni bilan taqdirlash tartibi ushbu Nizomga ilova qilingan sxemaga muvofiq amalga oshiriladi. 4. Tuman (shahar) madaniyat boʻlimlari koʻkrak nishoni bilan taqdirlash boʻyicha takliflarni tegishli ravishda Qoraqalpogʻiston Respublikasi Madaniyat vazirligiga, viloyatlar madaniyat boshqarmalariga va Toshkent shahar madaniyat bosh boshqarmasiga har yili 1-oktabrga qadar taqdim etadilar. 5. Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi nomzodlar boʻyicha takliflarni belgilangan tartibda koʻrib chiqadi hamda har yili 1-noyabrga qadar Oʻzbekiston Respublikasi Madaniyat vazirligiga (keyingi oʻrinlarda vazirlik deb ataladi) taqdim etadilar. 6. Vazirlik tizimidagi respublika tashkilotlari va muassasalari, Oʻzbekiston Badiiy akademiyasi, “Oʻzbekkino” Milliy agentligi, Oʻzbekiston Yozuvchilar uyushmasi, Oʻzbekiston kompozitorlari va bastakorlari uyushmasi hamda boshqa vazirliklar va idoralar madaniyat va sanʼat sohasi vakillarini koʻkrak nishoni bilan taqdirlash boʻyicha takliflarni har yili 1-noyabrga qadar vazirlikka taqdim etadilar. 7. Koʻkrak nishoniga taqdim etilgan nomzodlarni koʻrib chiqish boʻyicha ishchi guruh yigʻilishida nomzodlarning hujjatlari oʻrganilib, har yili 1-dekabrga qadar eng munosib nomzodlar boʻyicha yakuniy xulosa qabul qilinadi. 8. Oʻzbekiston Respublikasi Madaniyat vazirining koʻkrak nishoni bilan taqdirlash toʻgʻrisidagi buyrugʻi har yili 10-dekabrga qadar chiqariladi. 9. Koʻkrak nishoni va uning guvohnomasi har yili Yangi yil bayrami arafasida Oʻzbekiston Respublikasi madaniyat vaziri (yoki uning topshirigʻiga binoan boshqa masʼul shaxslar) tomonidan tantanali ravishda topshiriladi. 10. Koʻkrak nishoni bilan mukofotlangan shaxslar bazaviy hisoblash miqdorining uch baravari miqdorida bir yoʻla toʻlanadigan pul mukofoti oladilar. Bir yoʻla toʻlanadigan pul mukofotlari Oʻzbekiston Respublikasi Madaniyat vazirligining budjet va budjetdan tashqari mablagʻlari hisobidan amalga oshiriladi. 11. Koʻkrak nishoni, istisno tariqasida, jahon miqyosidagi nufuzli koʻrik-tanlov va festivallarda yuqori oʻrinlarni egallagan, oʻzbek milliy madaniyati va sanʼatini dunyo sahnalarida muvaffaqiyatli namoyish etib kelayotgan yoshlarga, soha mutaxassislariga hamda madaniyat va sanʼat namoyandalariga, shuningdek, oʻzining koʻp yillik samarali mehnati bilan soha rivojiga munosib hissa qoʻshgan faxriy xodimlarning yubiley va tavallud kunlari munosabati bilan vazirlik buyrugʻiga asosan alohida muddatlarda ham topshirilishi mumkin. 12. Bir shaxs koʻkrak nishoni bilan bir marta mukofotlanadi. 13. Koʻkrak nishoni davlat mukofotlaridan keyin koʻkrakning chap tomoniga taqiladi. 14. Vazirlik ushbu Nizomga muvofiq koʻkrak nishoniga tavsiya etilgan nomzodlar hujjatlarining xolis koʻrib chiqilishi uchun bevosita masʼuldir. “Madaniyat va sanʼat fidokori” koʻkrak nishoni (keyingi oʻrinlarda koʻkrak nishoni deb ataladi) diametri 34 millimetrli doira shaklida boʻlib, mis qotishmasidan tayyorlanadi. Koʻkrak nishonining old tomoni markazida ochiq holatdagi kitob fonida — teatr sanʼati niqoblari, kinotasma, musiqani anglatuvchi lira cholgʻusi, ijodkorlik timsoli boʻlgan moʻyqalam va siyohli ruchka tasvirlangan. Koʻkrak nishonining aylanasi boʻylab zarhal hoshiya bilan oʻralgan oq emalli doirada balandligi 6 millimetr boʻlgan “MADANIYAT VA SANʼAT FIDOKORI” soʻzlari yozilgan. Koʻkrak nishonining orqa tomoni markazida besh qatorda harflarning balandligi 2 millimetr boʻlgan “MADANIYAT VA”, “SANʼAT RIVOJIGA”, “QOʻSNGAN”, “MUNOSIB NISSASI”, “UCNUN” soʻzlari joylashgan. Koʻkrak nishonining qalinligi — 2,2 millimetr. Tasvirlar va yozuvlar qavariqdir. Koʻkrak nishoni old va orqa tomonlarining chetlari qavariq doira bilan oʻralgan. Koʻkrak nishoni halqa va ilmoqchalar yordamida toʻgʻri toʻrtburchak shaklidagi qadagʻichga ulangan. Qadagʻichning eni — 26 millimetr, boʻyi — 17 millimetrdan iborat. Qadagʻich eni 22 millimetrli koʻk va och koʻk rangli shoyi lenta bilan qoplangan. Lentaning ikki yonidagi koʻk rangdan eni 1 millimetrli ikkita oq rangli yoʻl, shuningdek, lentaning oʻrtasidagi och koʻk rangdan eni 1,6 millimetrli ikkita oq rangli yoʻl vertikal holatda oʻtgan. Qadagʻichning orqa tomoniga koʻkrak nishonini kiyimga taqib qoʻyish uchun toʻgʻnogʻich koʻrinishidagi moslama oʻrnatilgan. “Madaniyat va sanʼat fidokori” koʻkrak nishoni guvohnomasi (keyingi oʻrinlarda guvohnoma deb ataladi) 160x110 millimetr oʻlchamdagi kitobcha shaklida boʻlib, 240 g/kv.m. qalinlikdagi ofset qogʻozdan tayyorlanadi. Guvohnomaning tashqi tomoni (birinchi va toʻrtinchi betlari) koʻk rangda boʻlib, plyonka bilan qoplangan. Guvohnomaning birinchi beti eni 7,5 millimetrli, ichki burchaklari aylana shaklida boʻlgan toʻq koʻk rangli hoshiya bilan oʻralgan. Guvohnomaning yuqori chekkasidan (birinchi beti) 35 millimetr pastda, markazda, oraligʻi 3,5 millimetrli ikki satrdan iborat matn joylashgan. Birinchi satrda “MADANIYAT VA SANʼAT”, ikkinchi satrda “FIDOKORI” (katta harflarda, “Times new Roman Bolt” shrifti, 14 kegl), uchinchi satrda “koʻkrak nishoni” (“Times new Roman Bolt” shrifti, 14 kegl) soʻzlari yozilgan. Undan 6 millimetr pastda “GUVONNOMASI” (katta harflarda, “Times new Roman Bolt” shrifti, 17 kegl) soʻzi yozilgan. Yozuvlar toʻq koʻk rangda aks ettirilgan. Guvohnomaning ichki tomoni (ikkinchi va uchinchi betlari) “Tangir” tasviri tushirilgan och havo rangda boʻlib, ofset usulida chop etilgan. Ichki tomonining chap qismida (ikkinchi beti), markazda, koʻkrak nishonining asliga teng oʻlchamdagi rangli tasviri aks ettirilgan. Guvohnomaning ichki oʻng tomoni (uchinchi beti) yuqori chekkasidan 8 millimetr pastda, markazda, “GUVONNOMA” (katta harflarda, “Times new Roman Bolt” shrifti, 10 kegl) soʻzi hamda guvohnomaning tartib raqami uchun “№” belgisi va 15 millimetrli chiziq joylashgan. “GUVONNOMA” soʻzidan 11 millimetr pastda mukofotlangan shaxsning familiyasi, ismi va otasining ismini qayd etish uchun oraligʻi 8 millimetrli uchta chiziq tortilgan. Pastki chiziqdan 6 millimetr quyida, markazda, oraligʻi 2 millimetrli ikki satrdan iborat matn joylashgan. Birinchi satrda “Oʻzbekiston Respublikasi”, ikkinchi satrda “Madaniyat vazirligining” (“Times new Roman Bolt” shrifti, 10 kegl) soʻzlari yozilgan. Undan 5 millimetr pastda oraligʻi 4 millimetr boʻlgan ikki satrdan iborat matn joylashgan. Birinchi satrda “20__ y. “___” ___________dagi”, ikkinchi satrda “____-sonli buyrugʻiga asosan” (“Times new Roman Bolt” shrifti, 10 kegl) soʻzlari yozilgan. Undan 5 millimetr pastda, markazda, oraligʻi 5 millimetrli uch satrdan iborat matn joylashgan. Birinchi satrda “MADANIYAT VA SANʼAT”, ikkinchi satrda “FIDOKORI” (katta harflarda, “Times new Roman Bolt” shrifti, 12 kegl), uchinchi satrda “koʻkrak nishoni bilan mukofotlandi” (“Times new Roman Bolt” shrifti, 10 kegl) soʻzlari yozilgan. Soʻnggi soʻzlardan 9 millimetr pastda, chap tomonda, “Vazir” (“Times new Roman Bolt” shrifti, 10 kegl) soʻzi yozilgan. 1. B. Sayfullayev — Oʻzbekiston Respublikasi madaniyat vaziri, Ishchi guruh rahbari 2. A. Nuridinov — Oʻzbekiston Badiiy akademiyasi raisi, Ishchi guruh rahbarining oʻrinbosari 3. F. Zokirov — “Oʻzbekkino” Milliy agentligi bosh direktori, Ishchi guruh rahbarining oʻrinbosari 4. S. Saidov — Oʻzbekiston Yozuvchilar uyushmasi raisi, Ishchi guruh rahbarining oʻrinbosari 5. R. Abdullayev — Oʻzbekiston kompozitorlari va bastakorlari uyushmasi raisi, Ishchi guruh rahbarining oʻrinbosari 6. S. Hakimov — Oʻzbekiston Jurnalistlari ijodiy uyushmasi raisi 7. O. Nazarbekov — Oʻzbekiston Respublikasi madaniyat vazirining birinchi oʻrinbosari 8. K. Akilova — Oʻzbekiston Respublikasi madaniyat vazirining oʻrinbosari 9. U. Qoʻkonboyev — Oʻzbekiston Respublikasi madaniyat vazirining oʻrinbosari 10. Z. Zairov — Oʻzbekiston davlat filarmoniyasi bosh direktori 11. Sh. Toxtasimov — Toshkent davlat milliy raqs va xoreografiya oliy maktabi rektori 12. lavozimi boʻyicha — Oʻzbekiston Respublikasi Madaniyat vazirligi Kasaba uyushmasi qoʻmitasi raisi 13. A. Azimova — Oʻzbekiston Respublikasi Madaniyat vazirligining Kadrlar boshqarmasi boshligʻi, Ishchi guruh masʼul kotibi